Publication: Magyar Közlöny
Issue: MK-2005-87 (Year: 2005, Number: 87)
Era: 2004-2010
Section: A Kormányzati Ellenõrzési Hivatalnál (KEHI) folytatott vizsgálat feltárta, hogy a 70/2004. (IV. 15.) Korm. rendelet adatkezelésre vonatkozó szabályai súlyosan aggályosak. A nevezett kormányrendelet 10. §-a szerint „az egyes törvényekben meghatározott titokkörök, illetve személyes adatok védelmére, valamint a döntéselõkészítéssel összefüggõ
Paragraph Index: 658

A Kormányzati Ellenõrzési Hivatalnál (KEHI) folytatott vizsgálat feltárta, hogy a 70/2004. (IV. 15.) Korm. rendelet adatkezelésre vonatkozó szabályai súlyosan aggályosak. A nevezett kormányrendelet 10. §-a szerint „az egyes törvényekben meghatározott titokkörök, illetve személyes adatok védelmére, valamint a döntéselõkészítéssel összefüggõ adatok nyilvánosságára vonatkozó jogszabályoknak és a nemzetközi belsõ ellenõrzési standardoknak megfelelõen a Hivatal ellenõrzési és összefoglaló jelentései nem nyilvánosak”. E szabály más jogintézményekre utalva, kivételt nem engedõ módon kizárja a KEHI ellenõrzési és összefoglaló jelentéseiben szereplõ közérdekû adatok megismerését. Kormányrendelet nem korlátozhatja a közérdekû adatok nyilvánosságát, ezért a citált § csak abban az esetben lenne elfogadható, ha az ott hivatkozott jogintézmények összességükben valóban kizárnák a KEHI ellenõrzési és összefoglaló jelentéseinek nyilvánosságát. Ez azonban nincs így, mert nincs és alkotmányosan nem is lehetséges olyan jogi szabályozás, amely a közérdekû adatokat kivételt nem ismerõen, egyszer és mindenkorra elzárhatná a nyilvánosság elõl. Az ilyen dur- 2005/87/II. szám va korlátozás ugyanis a közérdekû információk megismeréséhez fûzõdõ jog lényeges tartalmát korlátozná. Az adatvédelmi biztos megállapította, hogy a kormányrendelet az Avtv. szabályainak ellentmondva bizonytalan, értelmezhetetlen és a közérdekû adatok nyilvánosságát súlyosan sértõ titokminõséget konstruált meg, ezért a kormányrendelet 10. §-ának hatályon kívül helyezését kezdeményezte. Levelében azt is kifogásolta, hogy a Korm. rendelet tervezetét elmulasztották megküldeni hozzá véleményezésre, ezért nem volt módja észrevételeinek elõzetes kifejtésére. A KEHI felügyeletét ellátó miniszter a kezdeményezést kormányzati munkamegosztásra hivatkozva a pénzügyminiszterhez továbbította. A pénzügyminiszter álláspontja még nem ismeretes. (1871/J/2004) A korábbi évekhez hasonlóan sajnos a 2004. év sem múlhatott el vagyonnyilatkozatokkal kapcsolatos anomáliák nélkül.

Source: https://magyarkozlony.hu/hivatalos-lapok/3b08c9aa1c83ab42412c6dad7f256014a9fa0aec/dokumentumok/4aa3e7dbe4f70ece47358342ad647951b82d97ab/letoltes